18 døde i brann på karaokebar i Kina
Minst 18 personer mistet livet da det brøt ut brann i en treetasjers karaokebar i byen Qingyuan i Guangdong-provinsen. Ytterligere fem personer ble skadet. Politiet tror brannen kan være påsatt og har pågrepet en 32 år gammel mann i forbindelse med hendelsen. Mannen skal ha brannskader på kroppen. Motivet bak hendelsen er ikke kjent, men ifølge statlige medier ble en person observert i en krangel med andre personer utenfor utestedet. Den mistenkte skal så ha blokkert den eneste utgangen med en motorsykkel og tent på. Lokale myndigheter fikk melding om brannen like over midnatt, og en halv time senere var den slukket.
Politiet mistenker at brannen er påsatt, og har pågrepet en 32 år gammel mann.